57 ballot box-Malampa
57 Ballot box i kasem Malampa long wik ia
Commander Malampa Polis Patrol, Jif Inspector Davis Saravanu i konfemem long VBTC Nius.
Jif Inspector Saravanu i talem se ol ballot box ia bae i ko long ten eria Council blong Malekula, Ambrym mo Paama.
Malekula i kat 36 Polling station. Ambrym i kat 15 mo Paama i kat 6.
“Transpot long sam ples rod i nogud, fes diploymen long helicopter tete wetem ol presiding ofisa blong ol polling station.
Mr Saravanu i talem se bae oli ko long Saot East Malekula, Ambrym mo Paama.
“Sam ples we no posibol bae i ko bot. Mo bae Malampa polis i wok wetem hedkota blong ol balok box ko long taem bifo eleksen.
“Afta long eleksen bae evri ballot box bae i sef kasem taem yumi muvum i kambak from ol polis bae i station long wan polling station.
“Ol eria we i stap kolosap bae yumi tekem ol ballot box i kam long Lakatoro long semak dei nomo.”
Mr Saravanu i talem se Friday aftanun olsem eberi ballox box i sud stap vinis long Lakatoro.
“Olsem Commanda Malampa, mi wantem apil long ol citizen se provins bae i mek sua se sefti mo security blong balot box i sef,” Mr Saravanu i talem.
“Security bae i taet mo evri polling station bae i kat ol polis ofisa,” Mr Saravanu i talem.
“Plis rispektem raet blong wan man we constitution i givim long hem mo no mislidim man. “Eleksen ia i mas ran smooth long malampa.”
Malekula i kat seven seat mo 15 candidate i kontestem. Ambrym i kat tu seat mo six candidate i kontes. Paama i kat wan seat mo eight candidate i kontestem.
Vota population long Malampa i ova long 300,000.
eng_Latn tpi_Latn tpi_Latn tpi_Latn mri_Latn tpi_Latn fij_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn mri_Latn tpi_Latn